Id-Direttiva tal-Kunsill
tat-28 ta’ Ġunju 1977
dwar l-approssimazzjoni tal-liġijiet ta’ l-Istati Membri li għandhom x’jaqsmu ma' strutturi ta’ protezzjoni kontra l-qlib ta’ tratturi bir-roti għall-agrikoltura jew għall-foresterija
(77/536/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikulari l-Artikolu 100 tieghu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Wara li kkunsidra l-opinjoni tal-Kumitat Ekonomiku u Soċjali [2],
Billi l-ħtiġiet tekniċi li t-tratturi għandhom jilħqu skond il-liġijiet nazzjonali huma relatati inter alia mal-istrutturi ta' protezzjoni kontra l-qlib u t-twaħħil tagħhom mat-trattur;
Billi dawk il-ħtiġiet ivarjaw minn Stat Membru għall-ieħor; billi huwa għalhekk neċessarju li l-Istati Membri jadottaw l-istess ħtiġiet jew bħala żieda jew inkella minflok ir-regoli tagħhom eżistenti b’tali mod, li b’mod partikulari, jippermettu l-proċedura ta’ l-approvazzjoni tat-tip KEE li kienet is-suġġett tad-Direttiva tal-Kunsill 74/150/KEE tal-4 ta’ Marzu 1974 dwar l-approssimazzjoni tal-liġijiet ta' l-Istati Membri dwar l-approvazzjoni tat-tip tat-tratturi bir-roti kemm għall-agrikoltura jew għall-foresterija [3], jiġu applikati fir-rigward ta’ kull tip ta’ trattur;
Billi t-tip approvat ta’ procedura armonizzata dwar l-approvazzjoni tat-tip ta' l-istrutturi ta' protezzjoni kontra l-qlib u t-twaħħil tagħhom mat-trattur jagħmilha possibbli għal kull Stat Membru li jivverifika l-konformità mal-ħtiġiet komuni dwar il-kostruzzjoni u l-ittestjar u li jinforma lill-Istati Membri l-oħrajn bis-sejbiet tiegħu billi jibgħat kopja taċ-ċertifikat dwar il-marka tat-tip approvat tal-komponenti għal kull tip ta’ struttura ta' protezzjoni kontra l-qlib u t-twaħħil tiegħu mat-trattur; billi t-tpoġġija ta’ marka KEE ta’ l-approvazzjoni tat-tip tal-komponenti fuq l-istrutturi kollha manifatturati skond it-tip approvat twarrab kull bżonn għall-eżamijiet tekniċi fuq dawk l-istrutturi fl-Istati Membri l-oħra;
Billi ħtiġiet komuni li jikkonċernaw elementi u karatteristiċi oħrajn ta' l-istruttura ta' protezzjoni kontra l-qlib, b’mod partikulari dawk li jikkonċernaw il-qisien, bibien, ħġieġ ta’ sigurtà, u apparat li jevita irrumblar kontinwu jekk it-trattur jinqaleb, u l-protezzjoni tal-passiġġieri, għandu jkun stabbilit aktar tard;
Billi l-ħtiġiet armonizzati huma intiżi primarjament sabiex jassiguraw is-sigurtà fit-toroq u waqt ix-xogħol tul il-Kommunità kollha, billi għal din ir-raġuni huwa neċessarju li tkun introdotta l-obbligazzjoni għat-tratturi koperti b’din id-Direttiva li jkunu mgħammra bi strutturi ta' protezzjoni kontra l-qlib;
Billi l-approssimazzjoni tal-liġijiet nazzjonali li jirrigwardjaw it-tratturi ġġib magħha rikonoxximent reċiproku min-naħa ta' l-Istati Membri tat-testijiet esegwiti minn kull wieħed minnhom fuq il-bażi tal-ħtigiet komuni,
ADOTTA DIN ID-DIRETTIVA:
Artikolu 1
1. Kull Stat Membru għandu jagħti approvazzjoni tat-tip tal-komponenti KEE għal kull struttura ta' protezzjoni kontra l-qlib u t-twaħħil tagħha mat-trattur li jissodisfa il-ħtiġiet tal-kostruzzjoni u l-ittestjar kif stabbiliti fl-Annessi I, II, III, IV and V, ta’ hawnhekk.
2. L-Istat Membru li jagħti approvazzjoni tat-tip tal-komponenti KEE għandu jieħu l-miżuri meħtieġa sabiex jivverifika, kemm il-darba dan ikun meħtieġ, u jekk tinħass il-ħtieġa b’koperazzjoni ma' l-awtoritajiet kompetenti ta' l-Istati Membri l-oħra, li l-mudelli tal-produzzjoni huma konformi għat-tip approvat. Tali verifika għandha tkun illimitata għal ‘spotchecks’.
Artikolu 2
L-Istati Membri għandhom għal kull tip ta’ struttura ta' protezzjoni kontra l-qlib u t-twaħħil tiegħu mat-trattur li huma jappruvaw permezz ta’ l-Artikolu 1, li joħorġu lill-manifattur tat-trattur jew ta' l-istruttura ta' protezzjoni kontra l-qlib jew lir-rappreżentant awtorizzat tiegħu, marka KEE ta’ l-approvazzjoni tat-tip tal-komponenti konformi mal-mudell muri fl-Anness VI t’hawn.
L-Istati Membri għandhom jieħdu l-mużuri xierqa sabiex ma jippermettux l-użu ta’ marki li jistgħu joħolqu konfużjoni bejn l-istrutturi ta' protezzjoni kontra l-qlib li għandhom approvazzjoni tat-tip tal-komponenti permezz ta’ l-Artikolu 1 u l-apparat l-ieħor.
Artikolu 3
1. l-ebda Stat Membru ma jista’ jipprojbixxi li jitpoġġew fis-suq l-istrutturi ta' protezzjoni kontra l-qlib jew it-twaħħil tagħhom mat-trattur f’dak li jirrigwardja l-kostruzzjoni kemm il-darba dawn ikollhom il-marka KEE ta’ l-approvazzjoni tat-tip tal-komponenti.
2. Madankollu, Stat Membru jista’ jipprojbixxi li jitqiegħdu fis-suq strutturi ta' protezzjoni kontra l-qlib li jkollhom il-marka ta’ l-approvazzjoni tat-tip tal-komponenti, li regolarment tinqas milli tkun konformi mat-tip approvat.
Dak l-Istat għandu jinforma lill-Istati Membri l-oħra u lill-Kummissjoni bil-miżuri meħuda minħabba dana kollu, fejn jispeċifika r-raġunijiet għad-deċiżjoni tiegħu.
Artikolu 4
L-awtoritajiet kompetenti ta’ kull Stat Membru għandhom jibgħatu fi żmien xahar lill-awtoritajiet kompetenti ta' l-Istati Membri l-oħra kopja taċ-ċertifikati ta’ l-approvazzjoni tat-tip tal-komponenti, li mudell tiegħu jinsab fl-Anness I, komplut għal kull tip ta’ struttura ta’ protezzjoni kontra l-qlib li jappruvaw jew li inkella jirrifjutaw li jappruvaw.
Artikolu 5
1. Jekk l-Istat Membru li jkun ta l-approvazzjoni tat-tip tal-komponenti KEE jiskopri li numru ta’ strutturi ta' protezzjoni kontra l-qlib u t-twaħħil tagħhom mat-trattur li għandhom l-istess marka KEE ta’ l-approvazzjoni tat-tip tal-komponenti ma jkunux konformi mat-tip approvat, għandu jieħu il-miżuri meħtieġa sabiex il-mudelli tal-produzzjoni jsiru konformi mat-tip approvat. L-awtoritajiet kompetenti ta’ dak l-Istat għandhom jgħarrfu lill-Istati Membri l-oħra bil-miżuri li jistgħu jittieħdu, jekk meħtieġ, meta n-nuqqas li jikkonformaw jkun wieħed serju u konsistenti, li jestendu l-irtirar ta’ l-approvazzjoni tat-tip tal-komponenti KEE. Dawn l-awtoritajiet għandhom jieħdu l-istess miżuri jekk jkunu infurmati mill-awtoritajiet kompetenti ta’ Stat Membru ieħor b’tali nuqqas li jkunu konformi.
2. L-awtoritajiet kompetenti ta' l-Istati Membri għandhom jinfurmaw lil xulxin fi żmien xahar b’kull irtirar ta’ l-approvazzjoni tat-tip tal-komponenti KEE, u r-raġunijiet li jwasslu għal din il-miżura.
Artikolu 6
Kull deċiżjoni li tittieħed b’konsewgenza tad-disposizzjonijiet adottati fl-implimentazzjoni ta’ din id-Direttiva, sabiex jirrifjutaw jew jirtiraw l-approvazzjoni tat-tip tal-komponenti KEE għall-istrutturi ta’ protezzjoni kontra l-qlib u t-twaħħil tagħhom mat-tratturi, jew li jiprojbixxu t-tqegħid jew użu tagħhom fis-suq, għandha b’mod dettaljat telenka r-raġunijiet li jkunu wasslu għal tali deċiżjoni. Tali deċiżjoni għandha tkun innotifikata lill-parti kkonċernata, li fl-istess waqt għandha tkun infurmata bir-rimedji għad-dispozizzjoni tagħha permezz tal-liġijiet viġġenti fl-Istati Membri u biż-żminijiet permissibbli sabiex jeżerċitaw tali rimedji.
Artikolu 7
L-ebda Stat Membru ma jista’ jirrifjuta li jagħti l-approvazzjoni tat-tip KEE jew l-approvazzjoni tat-tip nazzjonali għal trattur għal raġuni li tirrigwardja l-istrutturi ta' protezzjoni kontra l-qlib u t-twaħħil tagħhom mat-trattur jekk dawn ikollhom marka KEE ta’ l-approvazzjoni tat-tip tal-komponenti u jekk il-ħtiġiet stabbiliti fl-Anness VIII ikunu ġew sodisfatti.
Artikolu 8
L-ebda Stat Membru ma jista’ jirrifjuta li jagħti l-approvazzjoni tat-tip KEE jew l-approvazzjoni tat-tip nazzjonali għal trattur għal raġuni li tirrigwardja l-istrutturi ta' protezzjoni kontra l-qlib u t-twaħħil tagħhom mat-trattur jekk dawn jkollhom marka KEE ta’ l-approvazzjoni tat-tip tal-komponenti u jekk il-ħtiġiet stabbiliti fl-Anness VIII ikunu ġew milħuqa.
Artikolu 9
Din id-Direttiva tapplika għal-tratturi kif definiti fl-Artikolu 1 tad-Direttiva 74/150/KEE li għandhom dawn il-karatteristiċi:
- spazju sa ma l-art ta’ taħt il-fus ta’ wara ta’ mhux aktar minn 1000 mm,
- wisa ta’ pedati fiss jew varjabbli ta’ wieħed mill-fusien ta’ 1150 mm jew aktar,
- il-possibilità li jitqiegħed apparat ta’ ‘multipoint coupling’ għal għodda li jinqalgħu u ta’ ‘drawbar’,
- il-massa ta’ bejn 1.5 u 4.5 tunnellata, li li tkun taqbel mal-piz mhux mgħobbi tat-trattur, hekk kif definit fid-dettall 2.4 ta’ l-Anness I tad-Direttiva 74/150/KEE, li tinkludi l-istruttura ta' protezzjoni kontra l-qlib imwaħħla b’konformità mad-Direttiva preżenti u t-‘tyres’ ta' l-ikbar daqs possibbli rrakkomandat mill-manifattur.
Artikolu 10
Fil-kuntest ta’ l-approvazzjoni tat-tip tal-komponenti kull trattur li dwaru jirreferi l-Artikolu 9, għandu jkun mgħammar bi struttura ta’ protezzjoni kontra l-qlib li tissodisfa il-ħtiġiet li stabbiliti fl-Annessi I, II, III and IV.
Artikolu 11
Kull tibdil meħtieġ biex jinbiddlu l-ħtiġiet ta’ l-Annessi ta’ din id-Direttiva sabiex jieħdu konsiderazzjoni tal-progress tekniku għandu jkun adottat skond il-proċedura stabbilita fl-Artikolu 13 tad-Direttiva 74/150/KEE.
Artikolu 12
1. L-Istati Memebri għandhom idaħħlu fis-seħħ id-disposizzjonijiet meħtieġa sabiex jkunu konformi ma’ din id-Direttiva fi żmien 18-il xahar min-notifika tagħha u għandhom jinforma lill-Kummissjoni minnufih b’dan.
2. L-Istati Membri għandhom jassiguraw li t-test tad-disposizzjonijiet prinċipali tal-liġi nazzjonali li huma jadottaw fil-qasam kopert b’din id-Direttiva jkun kkommunikat lill-Kummissjoni.
Artikolu 13
Din id-Direttiva hija indirizzata lill-Istati Membri.
Magħmula fil-Lussemburgu, it-28 ta’ Ġunju 1977.